Shakespeare skrev mesteparten av sine kjente verker mellom 1590 og 1613. De tidlige skuespillene hans var hovedsakelig komedier og krønikespill, sjangre han forfinet innen slutten av 1500-tallet. Han skrev i hovedsak tragedier frem til 1608; for eksempel klassikerne , og . På slutten av livet skrev han tragikomedier og samarbeidet med andre skuespillforfattere. Mange av skuespillene hans ble utgitt i utgaver av varierende kvalitet og grad av nøyaktighet i hans levetid. To av hans tidligere teaterkolleger, John Heminges og Henry Condell, utga Shakespeares samlede skuespill (bortsett fra to) i 1623, under tittelen «First Folio». Den moderne oppfatningen av Shakespeare har vekslet mellom beundring og kritikk. Shaw kritiserte overdreven Shakespearebeundring som «Bardolatry» og mente at Ibsen hadde forbigått ham. T.S. Eliot mente Shakespeares enkelhet var en styrke som gjorde ham tidløs.